open-index/open-wikipedia-markdown huggingface dataset:
Aurskog-Høland

**Aurskog-Høland** on Norjan kunta. Se sijaitsee Akershusin läänissä, ja sen keskustaajama on Bjørkelangen. Kunta syntyi vuonna 1966 kun Aurskogin, Nordre Hølandin, Søndre Hølandin sekä Setskogin kunnat yhdistyivät. Vuonna 2020 kuntaan liitettiin Rømskog. Vuoden 2022 alussa Aurskog-Hølandissa oli 17&nbsp;754 asukasta.

## Media
Paikallislehti *[[Indre Akershus Blad]]* ilmestyy kolmesti viikossa.

## Vaakuna
Kunnan nykyinen vaakuna on entinen Rømskogin vaakuna. Siinä on sinisessä kentässä hopeiset tukkisakset, ja se viittaa metsätalouteen.


Aurskog-Høland komm.svg|Vuoteen 2020 käytössä ollut vaakuna.
 

## Tunnettuja henkilöitä
* Charlotte Frogner (s. 1981), näyttelijä

## Ystävyyskunnat
Aurskog-Hølandilla on kolme ystävyyskuntaa:

*  Frederikssund, Tanska
*  Kumla, Ruotsi
*  Sipoo, Suomi

## Lähteet

## Aiheesta muualla
Man With No Name

**Man With No Name** (joskus lyhennettynä **MWNN** tai **M.W.N.N.**), oikealta nimeltään Martin Freeland, on englantilainen goa trance/psytrance -tuottaja. Hän aloitti musiikinteon 1980-luvulla lähinnä teknon parissa, mutta siirtyi vähitellen enemmän psykedeelisen trancen suuntaan.

## Diskografia

**[[Moment of Truth(albumi)|Moment of Truth]]* (1996)
**[[Earth Moving the Sun]]* (1998)
**[[Teleportation]]* (2000)
**[[Interstate Highway (albumi)|Interstate Highway]]* (2003)

## Aiheesta muualla

* Man With No Namen kotisivut 
* Man With No Name Discogs-sivustolla
Hounds of Love

**Hounds of Love** on Kate Bushin vuonna 1985 julkaistu albumi. Sitä pidetään yhtenä hänen helpoimmin lähestyttävistä levyistään. Itse tuottamansa The Dreamingin jälkeen Bush meni tällä albumilla vielä askeleen pidemmälle tuottamalla levyn kokonaan omassa kotistudiossaan.

Albumin myötä Kate Bushin musiikki löi läpi yhdysvaltalaisilla musiikkilistoilla, sillä kappale ”Running Up That Hill (A Deal With God)” nousi Top 40 -listalle. Albumin kappaleista tehtiin myös useita musiikkivideoita, josta kuuluisin on Julian Doylen ohjaama, psykologi Wilhelm Reichin elämästä vaikutteensa ottanut ”Cloudbusting”, jonka toisena tähtenä on Donald Sutherland.

"Running Up That Hil (A Deal with God)" nousi kesäkuussa 2022 maailman kuunnelluimmaksi kappaleeksi Applen iTunesissa ja maailman toiseksi kuunnelluimmaksi kappaleeksi Spotifyssa. 

Levyn kappaleet 6–12 muodostavat yhtenäisen kokonaisuuden nimeltä *The Ninth Wave*. 1997 albumista julkaistiin uusi painos, jolla oli bonusraitoina kaksi remixiä ja neljä alun perin singlejen B-puolina ilmestynyttä kappaletta.

”Hounds of love” on Kate Bushin menestynein pitkäsoitto ja toinen albumilistaykkönen Isossa-Britanniassa. Suomen virallisella listalla albumi sijoittui sijalle 4 ja oli listalla 17 viikkoa. 

## Kappaleet

# 
# 
# 
# 
# 
# 
# 
# 
# 
# 
# 
# 

### Bonusraidat (1997-painos)
# 
# 
# 
# 
# 
# 

## Singlet
* Running Up That Hill (A Deal With God)
* Cloudbusting
* Hounds of Love
* The Big Sky

## Lähteet
Eidsvoll

**Eidsvoll** on Norjan kunta. Se sijaitsee Akershusin läänissä, ja sen hallinnollinen keskus on Eidsvoll. Alueella harjoitetaan maataloutta ja metsäteollisuutta. Kunnasta käydään myös töissä pääkaupunki Oslossa. Vuoden 2022 alussa Eidsvollissa oli 26&nbsp;716 asukasta.

Keväällä 1814 paikkakunnalla oli Eidsvollin kansalliskokous, jossa luotiin Norjan perustuslaki.

## Lähteet

## Aiheesta muualla
Bærum

**Bærum** on Norjan kunta ja kaupunki. Se sijaitsee Akershusin läänissä, ja sen keskustaajama on Sandvika. Vuoden 2022 alussa Bærumissa oli 128&nbsp;982 asukasta. Kunta on asukasluvulla mitattuna viidenneksi suurin koko Norjassa.
## Maantiede

Bærum on Oslon lähin länsinaapuri. Oslo, Bærum ja Arvik muodostavat yhtenäisen kaupunkialueen meren rannalla. Kunnan pinta-alasta (192,3&nbsp;km2) yli puolet on talousmetsää, 9 prosenttia on maanviljelysmaata. Korkein paikka on Vidvangen, 552 metriä.

Kunnan keskustaajamassa Sandvikassa sijaitsevat sekä kunnan että valtion keskeiset palvelut. Siellä on monia ostoskeskuksia ja kulttuurilaitoksia. Muita kaupunginosia ovat Lysaker lähellä Oslon rajaa, Bekkestua joka on kunnan itäosan keskus, Lommedalen, Rykkinn, Stabekk ja Kolsås.

## Historia
Nykyisen Bærumin alueella on ollut asustusta pronssikaudelta asti, mistä kertovat kalliopiirrokset ja muut arkeologiset löydöt. Nidarosin tuomiokirkosta tuli pyhiinvaelluskohde 1000-luvun alussa. Rutto surmasi väestöä 1300-luvulla. Saman vuosisadan alkupuolelta asti alueella on poltettu kalkkia. 1603 löytyi rautamalmia ja perustettiin Bærumin ruukki.

Oslon tärkein lentoasema oli Bærumin Fornebu vuoteen 1998 asti.

## Talous

Bærum poikkeaa muista Oslon ympäristön kunnista siinä, että siellä on enemmän työpaikkoja kuin työssäkäyviä asukkaita. Kiinteistönhoito, palvelualat, tietoteollisuus ja kauppa ovat suurimpia työllistäjiä. Asukkaiden koulutustaso on korkea – noin 40 prosenttia yli 16-vuotiaista on hankkinut korkeampaa koulutusta.

Monilla norjalaisilla yhtiöillä on pääkonttori Bærumissa. Näihin kuuluvat Det Norske Veritas, Norwegian, Kværner Engineering ja Tandberg Data.

## Palvelut
Bærumin kunta panostaa ympäristöasioihin, kuten veden laatuun ja meluhaittojen torjumiseen. Muovia ja paperia kerätään kuukausittain, ja kaupungin eri puolille on tehty 36 palautuspistettä muille lajitelluille jätteille. Juomavettä saadaan kolmesta lähteestä: Holsfjorden, Aurevann ja Sollihøgda. Sandvikan, Lysakerin ja Fornebun alueella on keskuslämmitys.

Bærumissa on 40 ala- ja yläkoulua ja kahdeksan toisen asteen oppilaitosta. Kuusi prosenttia koululaisista puhuu äidinkielenään muuta kuin norjaa, ja heille järjestetään kotikielen opetusta 45 kielellä.

Bærumissa on monia paikallisliikenteen rautatieasemia. Bergenin suunnan pääradan kaukojunat pysähtyvät Lysakerissa. Oslon metron 2-linjan päätepysäkki on Bærumin puolella Østeråsissa. Paikallisbussit täydentävät raideliikenteen palveluita.


Lysakerlokket.jpg| Lysakerslottetin tunneli
Bærum kulturhus.jpg|Bærumin kulttuuritalo


## Lähteet

## Aiheesta muualla
Lampedusa

**Lampedusa** (, ) on Italialle kuuluvista Pelagisista saarista suurin, ja siellä sijaitsee myös Italian eteläisin kohta. Saari on osa Lampedusa e Linosan kuntaa.

Saaren pinta-ala on 20,2 neliökilometriä, ja asukkaita siellä on noin 5&nbsp;500. Matkaa Sisiliaan saarelta on 205 kilometriä ja Tunisiaan 113 kilometriä. Kalastus, maanviljely ja matkailu ovat saaren tärkeimmät elinkeinot.

14. tai 15. huhtikuuta 1986 Libya ampui kaksi Scud-ohjusta kohti saarella sijaitsevia Yhdysvaltain laivastoaseman tutkia, joilla oli johdettu Yhdysvaltain ilmavoimien tekemää Libyan lentopommitusta, jossa kuoli yli 100 ihmistä mukaan lukien Libyan johtajan tytär. Ohjukset eivät kantaneet kohteeseensa asti vaan putosivat Välimereen.

Lampedusassa on Naton tukikohta, ja saari on suosittu määränpää laittomille siirtolaisille, jotka yrittävät tätä kautta Euroopan unionin alueelle.
Tammikuusta maaliskuun loppuun 2011 saarelle saapui Pohjois-Afrikasta 19&nbsp;000 ihmistä. Lähes kaikki ovat nuoria miehiä, jotka pyrkivät Eurooppaan töihin.

## Maantiede

Poliittisesti Lampedusa on osa Italiaa, mutta geologisesti lähempänä Afrikkaa, koska meri saaren ja Afrikan välissä ei ole missään kohdassa syvempi kuin 120 metriä. Lampedusa on kuiva saari, koska saarella ei sada säännöllisesti. Myös eläimistö ja kasvisto on samanlaista kuin pohjoisafrikkalaisissa Tunisiassa ja Libyassa.

## Ilmasto

## Liikenneyhteydet

Saarelle pääsee Sisiliasta lautalla Porto Empedoclen satamasta, läheltä Agrigentoa. Lampedusassa on myös pieni kansallinen lentoasema, mutta sitä kautta saarelle pääsee ainoastaan kesäkuussa, heinäkuussa, elokuussa ja syyskuussa. Lentoja saarelle on muun muassa Trapanista, Palermosta, Milanosta ja Roomasta.

## Katso myös
*Lampedusan onnettomuus
* Giuseppe Tomasi di Lampedusa

## Lähteet

## Aiheesta muualla

*Virallinen kotisivu 
*BBC: Italy sends back island migrants
Tesserakti

**Tesserakti** eli **4-[[hyperkuutio]]** on kuution neliulotteinen yleistys. Tesseraktissa on kahdeksan kuutiota, kuusitoista kärkeä, 24 neliötä ja 32 särmää. Se muodostuu kahdeksasta solusta ja sitä rajoittaa kahdeksan hypertasoa.

Sanan tesserakti johti Charles Howard Hinton kreikan kielen sanoista ”τέσσερεις ακτίνες” (”neljä sädettä”). Hän käytti sitä ensi kerran vuonna 1888 kirjassaan *A New Era of Thought*.

## Lähteet
*

### Viitteet

## Aiheesta muualla
Fet

**Fet** on entinen Norjan kunta. Se sijaitsi  Akershusin läänissä, ja sen hallinnollinen keskus oli Fetsund. Kunta liitettiin vuonna 2020 yhteen Skedsmon ja Sørumin kanssa, ja niistä muodostettiin uusi Lillestrømin kunta. Ennen kuntaliitosta Fetin maapinta-ala oli 138 km² ja siellä oli noin 12 000 asukasta.
## Vaakuna
Kunnan vaakunassa oli vihreällä taustalla hopeinen uittokeksi kuvaamassa tukinuiton aiempaa merkitystä kunnan taloudelle.
## Lähteet

## Aiheesta muualla
Enebakk

**Enebakk** on Norjan kunta. Se sijaitsee Akershusin läänissä, ja sen hallinnollinen keskus on Kirkebygda. Kunnan korkein kohta, Vardåsen, kohoaa 374 metrin korkeudelle merenpinnasta. Vuoden 2022 alussa Enebakkissa oli 11&nbsp;249 asukasta.

## Media
Paikallislehti *[[Enebakk Avis]]* ilmestyy torstaisin.

## Tunnettuja henkilöitä
* Martine Ek Hagen (s. 1991), maastohiihtäjä
* Heidi Weng (s. 1991), maastohiihtäjä

## Kuvia

Enebakk rådhus.jpg|Kunnantalo
Enebakk kirke - 1.JPG|Kirkko


## Lähteet

## Aiheesta muualla
Frogn

**Frogn** on Norjan kunta. Se sijaitsee Akershusin läänissä, ja sen hallinnollinen keskus on Drøbak. Ennen vuotta 1889 kunnan nimi kirjoitettiin muodossa *Fron*. Kunnan vaakuna on puolestaan peräisin vuodelta 1988. Vuoden 2023 alussa Frognissa oli 16&nbsp;106 asukasta.

## Media
Paikallislehti *[[Akershus Amtstidende]]* ilmestyy kolmesti viikossa.

## Kuvia

Oscarsborg 1.jpg|Oscarsborgin linnoitus, johon kunnan vaakuna viittaa
Frogn videregående skole 2015 - 2. Inngangspartiet.jpg|Frognin lukio
Frognkirke.JPG|Frognin kirkko


## Tunnettuja henkilöitä
* Dag Terje Andersen (s. 1957), poliitikko
* Lars Evensen (1896–1969), poliitikko
* Finn T. Isaksen (1924–1987), poliitikko

## Lähteet

## Aiheesta muualla
Hobbits & Spaceships

**Hobbits & Spaceships** on Bjørn Lynnen (Dr. Awesome) ensimmäinen julkaistu albumi, joka tehtiin yhteistyössä Seppo Hurmeen (Fleshbrain) kanssa. Alkuperäinen 2000 kappaleeseen rajoitettu painos on loppuunmyyty, mutta albumin voi hankkia nykyään digitaalisesti ladattavana kopiona.

## Kappaleet
#Dimminuendo
#Sword of the Past
#Beam Me Up
#A New Age
#Space Train
#Graveyard
#Mikael - Lost in the Woods
#Space Deliria
#Wave of Aliens
#Fell Breeze over Rôhan
#Cosmic Winds
Hurdal

**Hurdal** on Norjan kunta. Se sijaitsee Akershusin läänissä, ja sen hallinnollinen keskus on Torget. Se sijaitsee noin 70 kilometriä pohjoiseen pääkaupunki Oslosta, Hurdalsjøen-järven läheisyydessä. Kunnan vaakuna on peräisin vuodelta 1988, ja se kuvastaa kuusta. Ennen vuotta 1918 kunnan nimi kirjoitettiin muodossa *Hurdalen*. Vuoden 2023 alussa kunnassa oli 2&nbsp;944 asukasta.

## Kuvia

Villas Hansen Vinter - Hafslund-pokalen - OK-03179 - National Museum of Art, Architecture and Design.jpg|Hurdalin lasitehdas oli toiminnassa vuosina 1755–1895.
Hurdal rådhus.jpg|Hurdalin kunnantalo.


## Tunnettuja henkilöitä
* Tord Gustavsen (s. 1970), jazzpianisti
* Harald Sunde (s. 1954), kenraali

## Lähteet

## Aiheesta muualla
Hyperkuutio

**Hyperkuutio** tarkoittaa kolmiulotteisen kuution yleistystä *n*:ään ulottuvuuteen. Se on suljettu säännöllinen monitahokas. Myös tavallinen kuutio on hyperkuutio, jossa *n* = 3. Neljässä ensimmäisessä ulottuvuudessa hyperkuutiot ovat seuraavanlaisia:
*0 – Nollaulotteinen hyperkuutio on piste.
*1 – Yksiulotteisella hyperkuutiolla on myös pituus, eli kyseessä on jana.
*2 – Kaksiulotteisella hyperkuutiolla on myös leveys, eli kyseessä on neliö.
*3 – Kolmiulotteisella hyperkuutiolla on myös syvyys, eli kyseessä on tavallinen kuutio.
*4 – Neliulotteinen hyperkuutio on myös neljänteen tilaulottuvuuteen laajentunut tesserakti.

## Katso myös
*Ulottuvuus
Lørenskog

**Lørenskog** on kunta Norjassa. Sen hallinnollinen keskus on Solheim. Kunta sijaitsee Akershusin läänissä, itään maan pääkaupungista Oslosta. Kunnan asutus keskittyy suurimmalta osin sen pohjoiseen osaan. Vuoden 2023 alussa kunnassa oli 46&nbsp;797 asukasta. Ennen vuotta 1918 kunnan nimi oli muodossa *Lørenskogen*. Kunnan vaakuna on peräisin vuodelta 1957.

Lørenskogin ystävyyskuntia ovat Järvenpää, Täby, Rødovre ja Garching.

## Kuvia

Lørenskog kirke 20080614-2.jpg|Lørenskogin kirkko
10-04-17 Løkenåsen skole.jpg|Løkenåsenin koulu


## Urheilu
Jalkapalloseura Lørenskog IF pelaa kolmosdivisionassa. Se on perustettu 1933. Jääkiekkojoukkue Lørenskog Ishockeyklubb on perustettu 1963. Se pelaa kaudella 2023–2024 korkeimmalla sarjatasolla.

## Tunnettuja henkilöitä
* Marianne Aulie (s. 1971), taidemaalari
* Elisabeth Granneman (1930–1992), revyyartisti
* Trine Hattestad (s. 1966), keihäänheittäjä
* Bendik Hofseth (s. 1962), saksofonisti
* Marit Larsen (s. 1983), muusikko
* Marion Raven (s. 1984), muusikko
* Aksel Lund Svindal (s. 1982), alppihiihtäjä

## Lähteet

## Aiheesta muualla
Deborah Dyer

**Deborah Anne Dyer**, taiteilijanimeltään **Skin** (s. 3. elokuuta 1967) on brittiläinen muusikko.

Dyer tunnetaan ja muistetaan kaikkein parhaiten Skunk Anansien solistina vuosina 1994–2001 sekä yhtyeen koottua jälleen rivinsä vuodesta 2009 eteenpäin. Ammatiltaan Dyer on sisustussuunnittelija. Yhtyeen hajottua hän kuitenkin huomasi, ettei halua siirtyä ammattiaan vastaavalle alalle vaan jää työskentelemään musiikin pariin, joten hän siirtyi soolouralle ja on julkaissut kaksi albumia.

## Diskografia
### Albumit
**Fleshwounds* (2003)
**Fake Chemical State* (2006)

### Singlet
*"Trashed" (2003)
*"Faithfulness" (2003)
*"Lost & Getting Away With It" (2003)
*"Alone In My Room" (2005)
*"Just Let The Sun" (2006)

## Lähteet
*Skinmusic.net

## Aiheesta muualla

*Skinmusic.net - Skinin viralliset sivut, sisältävät Skunk Anansie -materiaalia
Nannestad

**Nannestad** on Norjan kunta. Se sijaitsee Akershusin läänissä, ja sen hallinnollinen keskus on Teigebyen. Muita taajamia ovat Maura, Åsgrenda, Løkenfeltet ja Eltonåsen. Vuoden 2023 alussa kunnassa oli 15&nbsp;530 asukasta.

Gardermoenin lentoasema sijaitsee Nannestadin ja Ullensakerin rajalla.

## Kuvia

Nannestad videregående skole2.JPG|Nannestadin lukio
Nannestad kirke 20120527-51.JPG|Nannestadin kirkko
Holter kirke2.JPG|Holterin kirkko


## Tunnettuja henkilöitä
* Håkon Christie (1922–2010), arkkitehti ja rakennushistorioitsija
* Ragnhild Haga (s. 1991), maastohiihtäjä
* Jacob Stang (1830–1907), poliitikko

## Vaakuna
Kunnan vaakuna on peräisin vuodelta 1990 ja esittää leskenlehtiä, jotka ovat alueella yleisiä.

## Lähteet

## Aiheesta muualla
Gjerdrum

**Gjerdrum** on Norjan kunta. Se sijaitsee Akershusin läänissä, ja sen hallinnollinen keskus on Ask. Kunnan vaakuna on peräisin vuodelta 1993. Vuonna 2023 kunnassa asui 7&nbsp;285 henkilöä.

Gjerdrumin kunta sijaitsee maanvyöryille erityisen herkällä alueella. Joulukuussa 2020 kuntakeskus Askissa tapahtui maanvyöry, joka on yksi Norjan kaikkien aikojen suurimmista.

## Tunnetut henkilöt
* Olaf Devik (1886–1987), meteorologi ja fyysikko

## Lähteet

## Aiheesta muualla
Asker (entinen kunta)

**Asker** on entinen Norjan kunta ja nykyisin osa vuonna 2020 perustettua uutta Askerin kuntaa. Kunta tunnetaan muun muassa Skaugumin kartanosta, joka on Norjan kruununprinssi Haakonin ja hänen perheensä residenssi. Lisäksi Askerissa avattiin maailman ensimmäinen Ikea-tavaratalo Ruotsin ulkopuolella. Kunnan vaakuna on vuodelta 1975. Tammikuun 2013 väestönlaskennassa Askerin asukasluvuksi saatiin 57&nbsp;418. Asukasluvulla mitattuna Asker oli tuolloin Norjan 11. suurin kunta.

## Media
Paikallislehti *[[Røyken og Hurums Avis]]* ilmestyy kahdesti viikossa.

## Ystävyyskaupungit
Askerin ystävyyskaupungit ovat:
* Eslövin kunta, Ruotsi
* Garðabær, Islanti
* Pietarsaari, Suomi
* Mapo-gu, Korean tasavalta
* Rudersdalin kunta, Tanska
* Tórshavn, Färsaaret

## Lähteet

## Aiheesta muualla
Maarit Ruikka

**Tuula Maarit Ruikka** (s. 16. joulukuuta 1958 Rovaniemen maalaiskunta) on suomalainen teatteriohjaaja sekä Teatterikorkeakoulun ohjaajatyön professori (2006–). Ruikka on toiminut Viirus-teatterin taiteellisena johtajana vuosina 1997–2001 ja Tampereen Teatterikesän taiteellisen johtoryhmän jäsenenä vuosina 2004–2007.

Ruikka on ohjannut useita näytelmiä muun muassa Suomen Kansallisteatterille, Viirus-teatterille, Helsingin, Turun ja Oulun kaupunginteattereille sekä kuunnelmia Radioteatterille.

Ruikka on suorittanut peruskoulun luokanopettajan tutkinnon Rovaniemellä vuonna 1981. Teatterikorkeakoulun ohjauksen koulutusohjelmasta hän valmistui vuonna 1993.

Ruikka on saanut Nuoren taiteen Suomi-palkinnon vuonna 1997.

## Lähteet

## Aiheesta muualla
* Taideyliopiston Avaintietoa-osio: Teatterikorkeakoulun dekaanit
Christian Lara

**Christian Rolando Lara Anangono** (s. 27. huhtikuuta 1980) on ecuadorilainen jalkapalloilija Quiton kaupungista, pelipaikaltaan keskikenttäpelaaja. Hän pelasi muun muassa Club Deportivo El Nacionalissa,  qatarilaisseura Al Wakrassa sekä LDU Quitossa.

Christian Lara edusti Ecuadoria MM-kilpailuissa 2006 ja pääsi vaihtopelaajana kentälle viimeisessä alkulohko-ottelussa sekä neljännesvälierässä Englantia vastaan. Hän pelasi ensimmäisen kerran maajoukkueessa vuonna 2001.

## Lähteet
Mukurra

**Mukurra** oli kuningaskunta nykyisen Sudanin ja Egyptin rajoilla. Se oli Alwan ja Nobatian ohella yksi Nubian kuningaskunnista, jotka nousivat Kushin romahdettua vuoden 350 paikkeilla. Makurra hallitsi aluetta Niilin varrella kolmannelta kataraktilta viidennen tai kuudennen kataraktin paikkeille. Mukurraa kutsutaan joskus Dongolaksi pääkaupunkinsa mukaan.

500-luvun loppuun mennessä Mukurra oli kääntynyt kristinuskoon, mutta 600-luvulla arabipaimentolaiset valloittivat Egyptin ja Nubia menetti yhteytensä muuhun kristittyyn maailmaan. Vuonna 651 arabit hyökkäsivät Mukurraa vastaan, mutta puolustus piti ja solmittu rauhansopimus kesti 1200-luvulle asti. Makuria kasvoi, ja pohjoinen naapuri Nobatia liittyi siihen. Valtakunta kukoisti etenkin vuosien 750 ja 1150 välillä - Jaksoa kutsutaan sen kultakaudeksi. Mukurra kaatui 1400-luvulla sisäisiin levottomuuksiin ja egyptiläisten toistuviin hyökkäyksiin.

## Lähteet

## Aiheesta muualla
Arto Nyberg (televisio-ohjelma)

**Arto Nyberg** oli vuonna 2004 alkanut Yleisradion haastatteluohjelma, jonka isäntä oli Arto Nyberg. Ohjelmaa esitettiin Yle TV1 -kanavalla sunnuntaisin kello 18.45 ja uusintana maanantaisin. Ohjelman tuottaa Yleisradiolle Production House -tuotantoyhtiö. Ohjelmaa kuvattiin alun perin Yleisradion tv-studioilla Helsingin Pasilassa, mutta vuonna 2018 ohjelma muutti Helsingin keskustaan Musiikkitaloon.

Ohjelman ensimmäinen jakso esitettiin maaliskuun 7. päivä vuonna 2004 ja viimeinen sunnuntaina 22. joulukuuta 2024.

Ennen omaan ohjelmaan siirtymistä Nyberg toimi useita vuosia Aamu-TV:n toimittajana ja juontajana.

## Lähteet

## Aiheesta muualla
*Arto Nyberg TV1:n sivustolla
*
The Void (albumi)

**The Void** jatkaa avaruusteemojen parissa, joita Bjørn Lynnen kolme ensimmäistä levyäkin käsittelivät. Tällä kertaa levyn teema on kauhealla tavalla pieleen mennyt avaruusmatka. Tekijä itse määrittelee levyn genreksi seuraavan: "Vibrant electronic progressive psychedelic melodic space-rock".

## Kappaleet
# Into the Void  – 9:28
# All Life is One, Part 3  – 5:21
# Electroglow  – 5:02
# Dar Shan  – 5:55
# On the Edge?  – 5:02
# Truth or Sanity? Part 3  – 2:05
# Relentless  – 12:08
# Signals  – 7:32
# Who Knows  – 6:35
# The Nothing  – 14:03

## Lähteet
Wizard of the Winds (albumi)

**Wizard of the Winds** on Bjørn Lynnen vuonna 1998 julkaistu albumi. Lynne sai motivaation luettuaan Allan Colen saman nimisen fantasiakirjan (Englannissa nimellä *When the Gods Slept*, minkä takia levynkin kannessa on kaksi nimeä). Kirja on Timura-trilogian ensimmäinen osa, ja Lynnen levyt tulevat myös näitä vastaavana trilogiana. Allan Cole on kirjoittanut levyjä varten pienet johdannot, jotka (ainoastaan) Wizard of the Winds -levyllä luetaan jokaisen kappaleen aluksi, kahdella myöhemmällä levyllä nämä löytyvät levyn mukana tulevasta vihkosesta.

## Kappaleet
#Stranger on a Hill, part 1 
#Valley of the Clouds 
#The Forbidden Desert 
#Alissarian's Cave 
#Sarn & Giff
#The Heroes Return 
#The Thief of Walaria 
#Gundara & Gundaree 
#Methydia's Cloudship 
#The Battle of 'Two Stones' 
#Betrayal in Zanzair 
#Stranger on a Hill, part 2
Montage (albumi)

**Montage** on Bjørn Lynnen ensimmäinen itsenäinen albumi. Alkuperäinen painos on loppuunmyyty, mutta albumin voi hankkia nykyään digitaalisesti ladattavana kopiona. Albumi on saanut vahvoja vaikutteita mm. ufo-mytologiasta, mihin viittaa esimerkiksi kappaleen Communion nimi (samanniminen Whitley Strieberin kirja on kuuluisa abduktiokertomus).

## Kappaleet
#Entity (Montage Intro)
#Communion
#Creeping Sleep
#Fantastic Voyage '94
#Hyperride
#The Spirit of Mechanica
#Enlightenment Thru Fear
#A Secret Place
#Montage
#Head Held High (Montage finale)
Dreamstate (albumi)

**Dreamstate** on Bjørn Lynnen kolmas levy, joka jatkaa aikaisempien julkaisujen avaruustematiikkaa.

## Kappaleet
#All Life Is One, part 1 
#Time & Growth 
#Emptiness 
#The Cycle 
#Mania 
#Digital Phoenix 
#Mesmerised 
#Dark Star 
#Sequences 
#Progress 
#All Life Is One, part 2 
#Bonus track: "Now What? Medley"
Arto Nyberg

**Arto Kalevi Nyberg** (s. 28. toukokuuta 1966 Viiala) on suomalainen toimittaja. Hän isännöi omaa haastatteluohjelmaansa nimeltä *[[Arto Nyberg (televisio-ohjelma)|Arto Nyberg]]* Yle TV1:llä vuosina 2004–2024. Ennen omaan ohjelmaan siirtymistä Nyberg toimi vuosia *[[Aamu-TV|Aamu-TV:n]]* toimittajana ja juontajana. Vuosina 2000 ja 2001 hän juonsi Essi Wuorelan kanssa musiikkiviihdeohjelmaa *[[Hotelli Sointu]]*. Nyberg oli Yleisradion palveluksessa vuosina 1996–2017 ja työskentelee nykyään freelancertoimittajana Arto Nyberg -ohjelmaa tuottavalle Production House -tuotantoyhtiölle.

Nyberg  alkaa juontamaan *Arto Nybergin seurassa* -konserttisarjaa tammikuussa 2025. Konseptissa hän haastattelee ensin illan artistia ja väliajan jälkeen kuullaan artistin keikka.

Arto Nyberg on saanut parhaan televisioesiintyjän Venla-palkinnon kaksi kertaa peräjälkeen, vuosina 2006 ja 2007.

Nyberg harrastaa musisointia Nyrok Dolls -yhtyeessä ja jalkapalloa. Hän on naimisissa toimittaja Sara Nybergin kanssa. Heillä on yksi lapsi.

## Teokset
* 
* 

## Lähteet

## Aiheesta muualla

*     
* Arto Nyberg- ohjelman kotisivu 
*
Oktaedriluku

**Oktaedriluku** on positiivinen kokonaisluku, joka on muotoa {1 \over 3}(2n^3 + n), jossa *n* on positiivinen kokonaisluku. 
Esimerkiksi 44 on oktaedriluku, koska {1 \over 3} \cdot (2 \cdot 4^3 + 4) = 44.
Oktaedriluku saa nimensä siitä, että sen määrästä pisteitä voidaan muodostaa oktaedrin muotoinen kappale. Ensimmäiset oktaedriluvut ovat 1, 6, 19, 44, 85, 146, 231, 344, 489 ja 670.

Oktaedriluvuilla on generoiva funktio
: \frac{z(z+1)^2}{(z-1)^4} = \sum_{n=1}^{\infty} O_n z^n = z +6z^2 + 19z^3 + \cdots .

Sir Frederick Pollock esitti vuonna 1850 konjektuurin, jonka mukaan jokainen kokonaisluku on esitettävissä korkeintaan seitsemän oktaedriluvun summana. Tämä tunnetaan Pollockin oktaedrilukuotaksumana.

## Lähteet

## Aiheesta muualla
* Octahedral Number – Wolfram MathWorld
MagSafe

**MagSafe** on Applen kehittämä magneetilla kiinnittyvä virtaliitin, jota käytettiin ensimmäisen kerran 10. tammikuuta 2006 julkaistussa MacBook Pro -mallistossa. Liitin eroaa perinteisistä virtaliittimistä siten, että magneettiin perustuva kiinnitys mahdollistaa virtajohdon turvallisen irtoamisen tietokoneesta kummankaan vaurioitumatta esimerkiksi jonkun kompastuessa virtajohtoon.

MagSafe-liittimellä varustettuja virtalähteitä käytetään kolmessa kannettavassa Macintosh-tietokonemallissa. Kotikäyttöön suunnatussa MacBookissa on 60-wattinen, ammattikäyttöön suunnatussa MacBook Pro:ssa 85-wattinen ja MacBook Airissa 45-wattinen MagSafe-virtalähde.

## Lähteet
*MacBook Pro:n ominaisuudet
Witchwood

**Witchwood** on Bjørn Lynnen albumi vuodelta 1996. Se on hänen ensimmäinen levynsä, joka ei pohjaudu avaruusteemaan. Tällä kertaa levy kuvaa muinaista fantasiamaista metsää. *The Forest Speaks* -raidat ovat pitkälti luontoääniä, kuten virtaavan puron ääni.

## Kappaleet
#Witchwood Prologue 
#The Woodlands 
#The Forest Speaks, part 1 
#Sunlight at the Mooring, a Jetty on the Lake  
#The Forest Speaks, part 2 
#Homeland Farmland 
#The Forest Speaks, part 3 
#Tell Tale Signs 
#The Forest Speaks, part 4 
#The Town of Witchwoode 
#After the Rain (Dew) 
#A Presence in the Air 
#The Sinister Maze 
#The Forest Speaks, part 5 
#The Faery Woods 
#Recollection (Sea of Memories, part 1) 
#Nostalgia (Sea of Memories, part 2) 
#The Gathering 
#Witchwood

## Lähteet
Emiliano Bonazzoli

**Emiliano Bonazzoli** (s. 20. tammikuuta 1979 Asola) on italialainen jalkapalloilija. Hyökkääjänä pelaava Bonazzoli edustaa Italian Serie B:ssä Regginaa.

## Ura
Hän aloitti uransa vuonna 1996 Brescia Calciossa Serie B:ssä pelaamalla ainoastaan yhden ottelun koko kaudella. Seuraavalla kaudella Bonazzoli teki ensiesiintymisensä Serie A:ssa Interiä vastaan elokuussa 1997. Ensimmäisen maalin hän teki Serie B:ssä Cesenan paidassa  kaudella 1998–1999. Maali jäi myös Bonazzolin kauden ainoaksi osumaksi. Kun taas hänen ensimmäinen Serie A maali antoi odottaa kaudelle 2000–2001, jolloin hän pelasi lainalla Hellas Veronassa. Palattuaan takaisin Parmaan lainan päätyttyä Bonazzoli pelasi ensimmäisen kauden kohtuullisesti tekemällä viisi maalia Serie A:ssa. Seuraava kausi Parmassa jäi lyhyeksi kun hänet myytiin 8 ottelun jälkeen Reggina Calcioon. Siirto oli Bonazzolin kannalta hyvä sillä hän teki heti 7 maalia 17 Serie A ottelussa. Kausi 2003–2004 oli kuitenkin pettymys, kun Bonazzoli onnistui maalinteossa vain kahdesti.

Ennen siirtymistään UC Sampdoriaan hän pelasi viimeisen kauden Regginassa varsin hyvin tekemällä oman ennätyksensä Serie A:ssa tehtyään 8 maalia kaudessa. Samalla kaudella Bonazzoli pelasi ensi kerran Italian maajoukkueessa tammikuussa 2006 Turkkia vastaan. Siirryttyään Sampdoriaan elokuussa 2005 aluksi lainalle hänen otteensa olivat varsin hyvät rikottuaan uudelleen henkilökohtaisen maaliennätyksensä Serie A:ssa tekemällä 9 maalia vain 17 ottelussa. Kauden päätyttyä hän allekirjoitti lopullisen sopimuksen Sampdorian kanssa, jonka jälkeen Bonazzoli ei ole kyennyt tekemään maaleja entiseen tahtiin. Myös kausi 2008–2009 oli vaisu Bonazzolin osalta jäätyään ilman maaleja 9 pelaamassaan ottelussa. Tämän myötä hänet lainattiin tammikuussa 2009 loppukaudeksi Fiorentinaan, jossa Bonazzoli onnistui tekemään yhden maalin.

Kesällä 2009 Bonazzoli siirtyi Sampdoriasta takaisin Regginaan, jossa hän pelasi vuosina 2003-2005.

## Lähteet
Italiatar Algeriassa

**Italiatar Algeriassa** () on Gioacchino Rossinin säveltämä kaksinäytöksinen ooppera. Sen libreton on kirjoittanut Angelo Anelli ja se pohjautuu hänen aiempaan tekstiinsä, jota Luigi Mosca oli muotoillut. Ooppera sai ensi-iltansa Venetsiassa, *Teatro San Benedettossa* 22. toukokuuta 1813.

*L'Italiana in Algeri* on Rossinin ensimmäinen koominen ooppera, jonka hän kirjoitti pian ensimmäisen täysimittaisen oopperansa Tancredin jälkeen. Tarinassa nuori italiatar, Isabella, matkustaa Algeriaan vapauttaakseen rakastettunsa Lindoron, josta on tullut sikäläisen merkkimiehen, Mustafan orja. Sankaritar yrittää yhdistää uudelleen Mustafan ja hänen vaimonsa Elviran.

Laulajien tulee oopperan esityksessä olla erittäin tottuneita ja kantavaäänisiä. On myös erityisesti pantava merkille Mustafan ja Lindoron duetto *Se inclinassi a prender moglie* ja Elviran osan esittäjän korkeat äänet esimerkiksi alkusoitossa ja oopperan ensimmäisen näytöksen lopussa. Oopperassa on lukuisia aarioita kuten Isabellan *Cruda sorte! Amor tiranno!*, sekä  Lindoron  *Languir per una bella*. Myös alkusoiton melodia on erityisen tunnettu.

Rossini toisti todellisuudessa usein itseään omissa teoksissaan. Hän jopa käytti säännöllisesti uudelleen aiempien teostensa musiikillisia kappalaita luodessaan uusia teoksiaan. Ensimerkit tästä ovat todella lukuisia esimerkiksi oopperan *[[Otello (Rossini)|Otello ossia Il Moro di Venezia]]* alkusoitto muistuttaa paljolti oopperan *[[Il Turco in Italia]]* alkusoittoa.

## Henkilöt
* ***Mustafa***, Algerian bei (basso)
* ***Elvira***, hänen vaimonsa (sopraano)
* ***Zulma***, Elviran orjatar (mezzosopraano)
* ***Haly***, merirosvojen kapteeni (basso)
* ***Lindoro***, nuori italialainen, Mustafan lempiorja (tenori)
* ***Isabella***, italiatar (mezzosopraano)
* ***Taddeo***, Isabellan seuralainen (baritoni)
* ***bein hovin arvohenkilöitä, algerialaisia merirosvoja, vartijoita, eunukkeja, italialaisia orjia ja orjattaria*** (kuoro)

## Synopsis
### Tapahtumapaikka ja -aika
Algeria joskus 1600-luvulla
### Ensimmäinen näytös
Bei Mustafa on saanut tarpeekseen vaimostaan Elvirasta, ja hän haluaa naittaa tämän italialaisorja Lindorolle. Merirosvo Halyn tehtävänä olisi hankkia Mustafalle italialaisnainen. Niin Isabella, Lindoron rakastettu, päätyy kovapäisen ihailijansa Taddeon kanssa bein palatsiin. Hän näkee heti, mistä on kyse, ja teeskentelee pitävänsä Mustafasta. Kun pahaa-aavistamaton Lindoro ilmestyy seuraansa pakotetun Elviran kanssa, syntyy yleinen sekasotku, eikä kukaan tiedä, kuka kenellekin kuuluu ja kuka mitäkin haluaa.
### Toinen näytös
Isabella ja Lindoro suunnittelevat pakoa ja ottavat Taddeon mukaan suunnitelmiinsa. Juhlallisin menoin Isabella tekee rakastuneesta Mustafasta (joka on turhaan yrittänyt päästä kahden kesken Isabellan kanssa) "Pappataci"-veljeskunnan jäsenen. Mustafan noudattaessa tunnollisesti veljeskunnan sääntöjä (mässäile ja vaikene) Isabella, Lindoro ja Taddeo pääsevät pakoon. Huiputettu Mustafa palaa katuvaisena vaimonsa luo.

## Lähteet
Marjatanalppiruusu

**Marjatanalppiruusut** (*Rhododendron brachycarpum* ssp. *tigerstedtii* -risteymät) ovat suomalaisia alppiruusulajikkeita. Ulkonäöltään marjatanalppiruusut ovat rotevakasvuisia ja usein lähes puumaisia pensaita. Monilla lajikkeilla on valkoiset tai vaaleanpunaiset kukat. Lajikkeet on kehitetty mustilanalppiruususta ja saatu jalostuksen ansiosta kestämään hyvin pohjoisia talvia. Pensaat viihtyvätkin paremmin mantereisessa ilmastossa kuin Länsi-Euroopan merellisillä alueilla.

## Lähteet
* Anu Väinölä ja Osmo Jussila: Alppiruusut, s. 131–134. Tammi 2002.
Sōjōbō

**Sōjōbō** () on kuuluisimpia japanilaisia vuorenhenkiä eli *[[tengu]]ja*. Sōjōbō elää Kurama-vuorella (), joka sijaitsee Kiotosta luoteeseen. Sōjōbō liittyy kuuluisaan legendaan, jossa se opetti nuorelle Minamoto no Yoshitsunelle kenjutsua, jotta tämä saattoi kostaa Taira-klaanille isänsä surman.

Ushiwaka-marun legendasta on nō-näytelmä *Kurama tengu*, joka kuuluu Yoshitsunen kroniikkaan eli *Gikeikiin* (). *Kurama tengussa* Ushiwaka-maru on ainoa henkilö, joka ei osoita vastenmielisyyttä temppeliin saapunutta outoa yamabushia kohtaan. Vieras on itse asiassa valepukuinen Sōjōbō, joka ystävystyy pojan kanssa ja alkaa tämän opettajaksi auttaakseen poikaa tämän ahdingossa.

Sōjōbōn on ymmärretty olevan tengujen kuningas tai ainakin omaavan tuhannen tengun voimat. Hänen ilmiasunsa on omintakeinen erakkomunkki *[[yamabushi]]*, jolla on pitkät valkoiset hiukset ja kirkkaan punainen naama. Naamassaan Sōjōbōjolla on vielä tunnusomainen epätavallisen suuri ja pitkä nenä. Merkkinä korkeasta asemastaan tengujen joukossa Sōjōbō kantaa seitsemänsulkaista viuhkaa. 

## Lähteet
* 

### Viitteet
Otello (Rossini)

**Otello ossia Il moro di Venezia** on Gioachino Rossinin säveltämä lyyrinen ooppera. Se on toinen siinä sarjassa, jonka Rossini sävelsi Napolin oopperaa varten. Se sai ensi-iltansa 4. joulukuuta 1816 Napolin Teatro del Fondossa. Libreton teokseen kirjoitti Francesco Berio di Salsa, ja tarina perustuu suoraan Shakespearen tragediaan *[[Othello]]*. Mutta kuten tuolloin oli tapana, se sijoitettiin omalle aikakaudelle.

## Henkilöt
*Otello, afrikkalainen Venetsian palveluksessa (tenori)
*Desdemona, Otellon tuleva vaimo, Elmiron tytär (sopraano)
*Elmiro, venetsialainen aatelismies, Desdemonan isä (basso)
*Rodrigo, Desdemonan katala rakastaja, Dogen poika (tenori) 
*Jago, Rodrigon poliittinen ystävä (Tenori)
*Emilia, Desdemonan uskottu (sopraano) 
*Lucio, Otellon uskottu (tenori) 
*Doge (tenori)
*gondolieeri (tenori) 
*Kuoro

## Levytykset
*José Carreras *(Otello)*, Frederica von Stade *(Desdemona)*, Salvatore Fisichella *(Rodrigo)*, Gianfranco Pastine *(Jago)*, Nucci Condò *(Emilia)*, Samuel Ramey (Elmiro); Ambrosian Operan kuoro, Philharmonia-orkesteri, kapellimestarina Jesús López Cobos (alkuperäinen äänitys 1978) – Philips Classics Duo 475 448-2 (2004)
*Bruce Ford, Elizabeth Futral, William Matteuzzi, Juan José Lopera, Enkelejda Shkosa, Ildebrando d'Arcangelo); The Geoffrey Mitchell Choir -kuoro, Philharmonia Orchestra, kapellimestarina David Parry, (1999) – Opera Rara ORC 18

## Lähteet
Minamoto no Yoshitsune

**Minamoto no Yoshitsune** ( 1159 – 15. kesäkuuta 1189) oli Minamoto-klaanin kenraali myöhäisellä Heian- ja aikaisella Kamakura-kaudella. Yoshitsune oli Minamoto no Yoshitomon yhdeksäs poika. Yoshitsunen vanhin veli Minamoto no Yoritomo perusti Kamakura-kauden šogunaatin. Lapsena Yoshitsunea kutsuttiin *Ushiwaka-maruksi* ().

Legendan mukaan tengu Sōjōbō opetti Ushiwaka-marulle kenjutsua, jotta tämä saattoi kostaa Taira-klaanille isänsä surman ().

Yoshitsune palveli Yoritomon kenraalina Genpei-sodassa ja ansioitui useissa taisteluissa. Sodan jälkeen veljekset asettuivat eri puolille ja Yoshitsune tuki keisaria veljeään vastaan. Yoritomo voitti Koromogawan taistelun ja Yoshitsune joutui tekemään seppukun. Hänen perheensä murhattiin.

## Lähteet
* 

### Viitteet

## Aiheesta muualla
Nesodden

**Nesodden** on kunta Akershusin läänissä Norjassa. Se sijaitsee Oslofjordenin ja Bunnefjordenin väliin jäävällä niemimaalla. Sen keskustaajama on Nesoddtangen. Kunnasta on lauttayhteys Osloon. Vuoden 2023 alussa Nesoddenissa oli 20&nbsp;322 asukasta.

## Kuvia

2010-10-25 Oslofjord, cropped - Nesodden.jpg|Nesodden ilmasta vuonna 2010.
Nesodden kirke IMG 2362 rk 85123.JPG|Nesoddenin kirkko


## Tunnettuja henkilöitä
* Kåre Kristiansen (1920–2005), poliitikko
* Torborg Nedreaas (1906–1987), kirjailija
* Alexander Rybak (s. 1986), euroviisuvoittaja
* Kari Slaatsveen (s. 1963), radiojuontaja

## Vaakuna
Nesodden sai nykyisen vaakunansa vuonna 1986. Se kuvaa kunnan sijaintia vuonojen välissä.

## Lähteet

## Aiheesta muualla
Nittedal

**Nittedal** on kunta Akershusin läänissä Norjassa. Se sijaitsee luoteeseen pääkaupunki Oslosta, ja sitä pidetään Oslon esikaupunkina. Kunnan hallintokeskus on Rotnes, muita taajamia ovat Åneby ja Løvstad. Vuoden 2023 alussa Nittedalissa oli 25&nbsp;440 asukasta.

## Media
Paikallislehti *[[Varingen]]* ilmestyy kahdesti viikossa.

## Kuvia

Nittedal rådhus.JPG|Kunnantalo
Nittedal Railway Station (Norway) TRS 070801 093.jpg|Nittedalin asema Gjøvikin radan varrella.
Nittedal kirke - 2012-09-30 at 09-47-14.jpg|Nittedalin kirkko


## Tunnettuja henkilöitä
* Torstein Hagen (s. 1943), laivanvarustaja ja miljardööri
* Elin Prøysen (s. 1949), kirjailija, toimittaja, laulaja ja kitaristi
* Hanne Staff (s. 1972), suunnistaja

## Vaakuna
Nittedalin vaakuna on peräisin vuodelta 1987 ja kuvaa kunnan läpi kulkevia rauta- ja valtatietä.

## Lähteet

## Aiheesta muualla
Turo Pajala

**Turo Pajala** (16. marraskuuta 1955 Joutseno – 28. helmikuuta 2007 Lappeenranta) oli suomalainen näyttelijä.

Pajala näytteli pääosaa Aki Kaurismäen elokuvassa *[[Ariel (elokuva)|Ariel]]*, ja tästä työstä hänet palkittiin Moskovan kansainvälisillä elokuvajuhlilla. Lisäksi hän näytteli sivuosissa monissa kotimaisissa elokuvissa ja televisiosarjoissa. Viimeinen varsinainen rooli oli Joona Tenan elokuvassa *Kulkurin taivas* (1998). Pajalan elämä ajautui sivuraiteille Arielin jälkeen, jolloin hän vetäytyi julkisuudesta. Vuonna 2007 Turo Pajala näytteli vielä pienehkön joulukuusikauppiaan roolin Kari Väänäsen tv-sarjassa *[[Taivaan tulet (televisiosarja)|Taivaan tulet]]*. Turo Pajala kuoli syöpään Lappeenrannassa äitinsä luona. 

Turo Pajala oli näyttelijä Erkki Pajalan poika. Turo Pajalalla on tytär ensimmäisestä avioliitostaan näyttelijä Aino Sepon kanssa.

## Filmografia

## Lähteet
* 

## Aiheesta muualla
*
S/S Otso

**S/S Otso** on aiemmin hinaajana toiminut sisävesilaiva. Nykyisin alus on Saimaan vesistön alueella purjehtiva Museoviraston perinnelaivarekisterissä oleva yksityinen höyryalus.

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Lähteet
* Riimala, Erkki: Höyrylaivamme. Suomen Höyrypursiseura ry, 1977. 

## Aiheesta muualla
*Suomen Höyrypursiseura 
* Elinkeinoelämän keskusarkisto: S/S Otso
Biseksuaalilippu

**Biseksuaalilippu** on 5. joulukuuta 1998 julkaistu biseksuaalien pride-lippu. Lipun suunnitteli Michael Page kasvattaakseen bi-ihmisten näkyvyyttä sekä LGBTQ+ ihmisten että heteroseksuaalien keskuudessa.

Biseksuaalilipun vaaleanpunainen raita kuvaa seksuaalisia ja romanttisia tunteita samaa sukupuolta kohtaan, tummansininen seksuaalisia ja romanttisia tunteita eri sukupuolta kohtaan ja keskellä oleva näiden kahden värin sekoitus, violetti, kuvaa seksuaalisia ja romanttisia tunteita kaikkia sukupuolia kohtaan. 

## Lähteet
Esplanadi

**Esplanadi** voi tarkoittaa seuraavia asioita:

* puistokatu
* puisto, katujen reunustama
* linnoitusesplanadi
* Esplanadin puisto, Helsinki
* Esplanadin puisto (), Singapore
* Pohjoisesplanadi, katu Helsingissä
* Eteläesplanadi, katu Helsingissä.
Edison Lighthouse

**Edison Lighthouse** on brittiläinen yhtye, joka nousi vuonna 1970 listojen kärkeen hitillään "Love Grows (Where My Rosemary Goes)". 

"Love Growsilla" lauloi sessiovokalisti Tony Burrows. Kappale oli kotimaassaan listojen ykkössijalla viisi viikkoa, mutta toinen single "It's Up to You, Petula" juuri ja juuri ylsi Top 50 -listalle. 

Sen nimi on väännelmä Eddystonen majakasta (Eddystone Lighthouse).

## Diskografia
### Studioalbumit
* Already (1971)
* Love Grows (1977)

### Livealbumit
* Then There Where Two (2003)
      
### Singlet
* "Love Grows (Where My Rosemary Goes)" (1970)
* "She Works in a Woman's Way" (1970) 
* "It's Up to You, Petula" (1971) 
* "Everybody Knows" (1971l)
* "What's Happening" (1971)
* "My Baby Loves Lovin'" (1971)
* "Find Mr. Zebedee" (1972)
* "Endearing Young Charms" (1981)

### Kokoelmat
* Love Grows
* Edison Lighthouse (1990)
* Love Grows: Complete Collection Featuring Tony Burrows (1994)
* The Best of Edison Lighthouse - Love Grows (1999)
* Love Grows With Edison Lighthouse (2002)
* On the Rocks (2002 CD, Park South, US)
* Edison Lighthouse Selected Favorites (2006)
* Their Very Best (2009)
* Barbara Ann (2010)
* Showing The Way - (The Dave Cash Collection) (2011)
* The Dave Cash Collection: Light My House (2011)
Kolmikärki

**Kolmikärki** on kolmikärkinen sauva tai keihäs. Se on kreikkalaisen merenjumalan Poseidonin ja sen roomalaisen vastineen Neptunuksen sekä myös hindujen Shivan tunnusmerkki. Kolmikärkiä on käytetty kalastusvälineenä ja aseena. Atraimet, joita käytetään esimerkiksi tuulastuksessa, voivat olla myös kolmikärkisiä. 

Autonvalmistaja Maseratin tunnuksena on kolmikärki. 

Ukrainan valtakunnanvaakunan aiheena on kolmikärki.
Bruce Bennett

**Bruce Bennett** (19. toukokuuta 1906 – 24. helmikuuta 2007) oli yhdysvaltalainen näyttelijä ja urheilija.

Bennett esiintyi Tarzanista tehdyissä elokuvissa ristimänimellään Herman Brix. Lisäksi hänellä oli rooli muun muassa film noir -elokuvassa *[[Mildred Pierce – amerikkalainen nainen]]* (1945). Bennett toimi myöhemmällä iällään myös liikemiehenä.

Bennett rakasti urheilua ja kävi vielä 96-vuotiaana laskuvarjohyppäämässä. Hän voitti hopeaa kuulantyönnöstä kesäolympialaisista 1928 Amsterdamissa. 

Bennett saavutti sadan vuoden iän 19. toukokuuta 2006, mutta kuoli lonkkamurtuman komplikaatioihin alle vuosi tämän jälkeen.

## Aiheesta muualla

*
George Baker

**Johannes Bouwens** eli **George Baker** (s. 8. joulukuuta 1944 Hoorn) on alankomaalainen pop-muusikko, joka perusti vuonna 1969 yhtyeen George Baker Selection.

George Baker on julkaissut lukuisia albumeita sekä pelkällä omalla nimellään että George Baker Selectionin nimellä. Vuonna 1999 julkaistiin kokoelmalevy *The Very Best Of*.

George Baker Selection sai kansainvälistä suosiota singleillään "Little Green Bag" (1969) ja "Una Paloma Blanca" (1975). "Little Green Bag" kuultiin vielä vuonna 1992 elokuvassa *[[Reservoir Dogs]]*. 

## Diskografia
### George Baker Selection
* Little Green Bag (1970)
* Love in the World (1970)
* Now (1972)
* Hot Baker (1974)
* Paloma Blanca (1975)
* A Song for You (1975)
* River Song (1976)
* So Lang die Sonne Scheint (1976)
* Summer Melody (1977)
* Paradise Island (1983)
* Santa Lucia by Night (1985)
* Viva America (1987)
* From Russia with Love (1988)

### Sooloalbumit
* In Your Heart (1978)
* Another Lonely Christmas Night (1978)
* Sing for the Day (1979)
* Wild Flower (1980)
* The Winds of Time (1981)
* Dreamboat (1989)
* Love in Your Heart (1991)
* Memories (1993)
* Flashback (2000)
* Lonely Boy (2009)

### Singlet
* Little Green Bag (1969)
* Dear Ann (1970)
* I Wanna Love You (1970)
* Marie-Jeanne (1973)
* Baby Blue (1974)
* Cante Libre (1974)
* Sing a Song of Love (1975)
* Paloma Blanca (1975)
* Rose Marie (1975)
* Morning Star (1975)
* Rosita (1978)
Mooses Egyptissä

**Mooses Egyptissä** (, tunnetaan myös ranskalaisilla nimillä *Moïse et Pharaon* tai *Le Passage de la Mer Rouge*) on Gioacchino Rossinin säveltämä, alun perin kolminäytöksinen ooppera, joka sai ensi-iltansa uudelleen rakennetussa Napolin *[[Teatro San Carlo]]ssa* 5. maaliskuuta 1818.

Libreton oopperaan kirjoitti A. L. Tottola ja se oli sekoitus Raamatun kertomuksesta Mooseksen teoista sekä Francesco Ringhierin rakkausnäytelmää *L'Osiride*. Libretistin uskonnollista ja maallista aineistoa sekoittava libretto oli eräänlainen pseudo-oratorio. 

Pariisilainen yleisö oli nähnyt ja kuullut teoksen jo aiemmin, Pariisin oopperan Théâtre de l'Académie Royale de Musiqueen tehtynä esityksenä sekä myös *Théâtre des Italiensin* sovituksena. Tämän jälkeen Rossini teki teoksestaan uuden version Pariisin oopperaan varten ja muunsi se nelinäytöksiseksi ja lisäsi siihen myös baletin esitykset. Uudistettu teos sai ensi-iltansa 26. maaliskuuta 1827. Tällöin oopperan nimenä oli *Moïse et Pharaon, ou Le Passage de la Mer Rouge*. Teos oli käännetty italiasta ranskaksi ja sen tekstiä oli lisätty, tämän tehtävän suorittivat Luigi Balocchi ja Victor Joseph Etienne de Jouy, joka toimi toisena käsikirjoittajana myös Rossinin oopperaan Wilhelm Tell

## Lähteet
* Kuvaus oopperasta
Maastohiihdon maailmancup 1982–1983

**Maastohiihdon maailmancup [[1982]]–[[1983]]** oli historian toinen maastohiihdon maailmancup. Se alkoi 12. joulukuuta 1982 ja päättyi 27. maaliskuuta 1983.

## Kilpailut
### Miehet

### Naiset

## Loppupisteet

Loppupisteisiin laskettiin mukaan kunkin hiihtäjän kuusi parasta kilpailua. Miehillä mukaan lasketuissa kilpailuissa piti olla 15 kilometrin kilpailuiden lisäksi vähintään yksi 50 kilometrin ja kaksi 30 kilometrin kilpailua. Naisilla mukaan lasketuissa kilpailuissa piti olla kaksi 5 kilometrin kilpailua ja yhteensä neljä 10 tai 20 kilometrin kilpailua, joista vähintään yksi oli 20 kilometrin kilpailu.

### Miehet

### Naiset

## Lähteet
*Tulokset FIS:n sivuilla  
*Miesten maailmancupin loppupisteet FIS:n sivuilla 
*Naisten maailmancupin loppupisteet FIS:n sivuilla 

### Viitteet
Kapa Dêch

**Kapa Dêch** on mosambikilainen maailmanmusiikkiyhtye, joka perustettiin Maputossa huhtikuussa 1996.

Kapa Dêch on saavuttanut huomattavaa suosiota kotimaassaan, mutta sillä on myös kansainvälinen ura. Debyyttialbumi *Katcume* nauhoitettiin Pariisissa 1998.

Kapa Dêch on kiertänyt ulkomailla, muun muassa Ruotsissa ja Norjassa. Yhtyeelle myönnettiin vuonna 1997 Hararessa Music Crossroads -juhlapalkinto. Vuonna 2000 yhtye sai kotimaassaan vuoden parhaan yhtyeen Ngoma-palkinnon.

## Kokoonpano
* Roberto Isaias – laulu
* Antonio Almao Salomao Jango – laulu
* Antonio Firmo – kitara
* Rufus Maculube – koskettimet
* Jose Pires – koskettimet
* Jaime Joel Jaime – basso
* Almeida Goca – rummut
* Rogerio Nhavane – lyömäsoittimet

## Lähteet
Union Station (Winnipeg)

**Union Station** on Winnipegin kaupungissa Manitoban provinssissa Kanadassa sijaitseva rautatieasema. Se on myös kaupungin ainoa henkilöliikenteen käytössä oleva asema. 

Asema valmistui vuonna 1911, ja sen rakennuttivat Canadian Northern Railway, National Transcontinental Railway ja Grand Trunk Pacific Railway. Kaupungin keskustassa lähellä The Forksia sijaitsevan uusklassisen rakennuksen suunnittelijoina toimivat arkkitehdit olivat suunnitelleet myös New York Cityn Grand Central Terminalin.

Nykyisin VIA Rail Canada on Union Stationin ainoa henkilöliikennettä hoitava rautatieoperaattori. Toronton ja Vancouverin välillä liikennöivä VIA Railin pikajuna *[[The Canadian]]* pysähtyy asemalla. *The Canadianista* on vaihtoyhteys VIA Railin toiseen, Winnipegin ja Churchillin välillä liikennöivään *[[Hudson Bay (juna)|Hudson Bay]]* -henkilöjunaan.

## Lähteet
Anna Bolena

**Anna Bolena** on Gaetano Donizettin säveltämä lyyrinen tragedia, joka on kaksinäytöksinen. Oopperan italiankielisen libreton kirjoitti *Felice Romani*, ja hän käytti pohjanaan *Ippolito Pendemonten* näytelmää *Enrico VIII ossia Anna Bolena* sekä *Alessandro Pepolin* näytelmää *Anna Bolena*. Molemmat näytelmät kertovat Englannin kuningas Henrik VIII:n toisen puolison, Englannin kuningattaren, Anna Boleynin () elämästä. Oopperan kantaesitys oli 26. joulukuuta 1830 Milanon Teatro Carcanossa.

Anna Bolenaa voidaan pitää säveltäjänsä varsinaisena läpimurtona. Donizetti oli saavuttanut oopperoillaan jo jonkin verran suosiota kansan parissa 1820-luvulla, mutta vasta Anna Bolena toi hänelle kansainvälistä mainetta ja kriitikoiden hyväksynnän. Esimerkiksi Lontoossa oopperaa esitettiin jo vuoden 1831 heinäkuussa. Oopperaan kirjoitettua *[[Anna Boleyn|Annan]]* (sopraano) ja *[[Jane Seymour]]in* (mezzosopraano) välistä kohtausta pidetään yhtenä oopperakirjallisuuden hienoimmista duetoista.

## Esityshistoria
Anna Bolenaa ei esitetty kovin usein 1800-luvun loppupuolella tai 1900-luvun alkuvuosikymmeninä. Kuitenkin toisen maailmansodan jälkeen se on ollut useasti eri oopperatalojen ohjelmistossa. Vuoden 1957 huhtikuussa ooppera esitettiin Milanon Teatro alla Scalassa. Annan roolissa esiintyi Maria Callas, ja produktion ohjaajana toimi Luchino Visconti. Kumpainenkin keräsi esityksistä ylistäviä arvioita.

Nykyisin Anna Bolena kuuluu oopperakirjallisuuden merkkiteoksiin ja keskeisten oopperatalojen ohjelmistoon. Oopperasta on tehty myös joitakin äänityksiä, joskin kokonaiset studiolevytykset ovat harvassa. Oopperan nimiroolia ovat Maria Callasin lisäksi esittäneet menestyksellisesti esimerkiksi Leyla Gencer, Beverly Sills, Montserrat Caballé, Renata Scotto ja Edita Gruberova.

## Roolit
Oopperan keskeiset roolit sekä niiden esittäjät kantaesityksessä 26. joulukuuta 1830:
*Anna Bolena (sopraano) / Giuditta Pasta
*Henrik VIII (basso) Filippo Galli
*Jane Seymour, Annan hovineito (mezzosopraano) / Elisa Orlandi
*Lordi Rochefort, Annan veli (basso)  / Lorenzo Biondi
*Lordi Percy (tenori) / Giovanni Battista Rubini
*Smeton, muusikko (altto)  / Henriette Laroche
*Hervey, hovin virkamies (tenori)  / Antonio Crippa
*Kurtisaaneja, sotilaita, metsästäjiä

## Lähteet

## Aiheesta muualla
* Libretto 
* Lyhyt yhteenveto tekstistä
Nordforsk

**NordForsk** on vuonna 2005 perustettu Pohjoismaiden koulutus- ja tutkimusministerineuvoston alainen itsenäinen laitos, joka vastaa tutkimus- ja tutkijankoulutusalan pohjoismaisesta yhteistyöstä. Lisäksi NordForsk tekee yhteistyötä Nordic Innovationin kanssa. 

NordForskin keskeisiä toimijoita ovat kansalliset tieteelliset toimikunnat, muut tutkimusrahoitusta tarjoavat tahot sekä yliopistot. NordForskin tukijärjestelmien tavoitteena on vahvistaa tiedon ja osaamisen vaihtoa, liikkuvuutta sekä yhteispohjoismaista koulutus- ja tutkimusaluetta.

Organisaation rahoituksesta vastaavat Pohjoismaiden ministerineuvosto sekä eri maiden kansalliset tutkimusrahoitusorganisaatiot. Vuonna 2011 rahoitus oli noin 15 miljoonaa euroa.

## Lähteet

## Aiheesta muualla
* NordForskin verkkosivu